**Arviointikeskustelu**

Arviointikeskustelu on tärkeä osa kodin ja koulun yhteistyötä. Parhaimmillaan siinä käsitellään oppilaan mennyttä työskentelyä ja suorituksia, mutta katse on vahvasti tulevaisuudessa.

Arviointikeskustelu on osa monipuolista arviointia, joka ohjaa ja kannustaa opiskelua sekä kuvaa, miten hyvin oppilas on saavuttanut kasvulle ja oppimiselle asetetut tavoitteet. Se antaa sekä oppilaalle että huoltajalle tietoa arvioinnin perusteista ja soveltamisesta, oppilaan edistymisestä, vahvuuksista sekä niistä oppimisen alueista, joita on kehitettävä. Keskeistä on kasvavan lapsen minäkäsityksen - itsearvostuksen, itsetuntemuksen ja itseluottamuksen- myönteinen tukeminen.

Opettajan tietämys oppilaasta lisääntyy ja hän saa myös palautetta omasta työstään.

Keskustelun ajoittuminen kouluvuoteen määrittää keskustelun tavoitteita ja painopistettä. Tulevien haasteiden kartoittamisen ja tavoitteiden asettamisen kannalta otollinen hetki on silloin, kun lukuvuotta on vielä selvästi jäljellä. Keskustelu muodostuu silloin oppimisprosessin osaksi, joka ohjaa oppilaan työskentelyä, sekä antaa aikuisille tietoa oppilaan oppimisen ja kasvun ohjaamiseksi.

Arviointikeskustelun onnistuminen perustuu dialogiin, joka tapahtuu opettajan johdattelemana. Vuorovaikutuksessa pyritään tasa-arvoisuuteen, johon kuuluvat sopiva, samantasoinen avoimuus, vilpittömyys ja toisten huomioonottaminen. Keskustelussa tulee tähdätä oppilaan osallistumiseen. Hänen asiansa ovat keskustelun keskiössä joten hänen ajatuksiaan ja mielipiteitään pitää kuulla..

Opettaja toimii pääsääntöisesti keskustelun aloitteentekijänä, jonka tulee olla selvillä keskustelun päämääristä. Valmistautuessaan arviointikeskusteluun opettaja pohtii keskustelun tavoitteet, teemat ja keskustelun pohjana tai sen aikana käsiteltävät materiaalit. Tavallisesti keskustelun kohteina ovat ainakin työskentelytaidot, sosiaaliset taidot, tunnetaidot sekä edistyminen eri oppiaineissa. Arviointikeskusteluun on hyvä kutsua molemmat huoltajat, jos se on mahdollista. Mikäli oppilasta opettaa useampi opettaja, on heidän näkemyksiään myös tärkeä kuulla.

Keskusteluun valmistautumisessa hyvä keino on antaa oppilaalle ja huoltajille etukäteen kyselylomake tai lista asioista, joita keskustelussa on tarkoitus käsitellä. Oppilaan keskusteluaktiivisuus lisääntyy yleensä selvästi, jos hän vastaa joihinkin kysymyksiin etukäteen.

Keskustelu voi alkaa oppilaan kuulemisella, johon oppilas on saanut valmistautua pohtimalla etukäteen annettuja kysymyksiä tai tekemällä itsearvioinnin. Oppilasta voi aktivoida myös pyytämällä häntä esittelemään opiskelutehtäviään, portfoliotaan tai muuta materiaalia.

Onnistuneessa keskustelussa vaikealta tuntuvat asiat esitetään rakentavasti ja lapsen vahvuuksia ei unohdeta. Keskustelun lopuksi on monesti aiheellista asettaa tavoitteita. Konkreettisten tavoitteiden avulla oppilas tietää tarkalleen, mitä häneltä odotetaan. Ne saattavat liittyä oman toiminnan ohjaamiseen tai tiettyjen tietojen tai taitojen harjaannuttamiseen.

Lähde: Arviointikeskustelu opettajan, oppilaan ja huoltajan kohtaamisena (OPH)

Tämän kyselyn voi muokata haluamakseen ja lähettää oppilaan huoltajille ennen arviointikeskustelua.

**Huoltajille ennen arviointikeskustelua**

Toivon teidän osallistuvan arviointikeskusteluun valitsemalla seuraavasta luettelosta 2-3 aihepiiriä, joista lapsenne ja/tai te huoltajat erityisesti haluatte keskustella. Aikaa keskusteluun on varattu \_\_\_\_\_\_\_\_\_min oppilasta kohti.

Oppilaan nimi:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* käyttäytyminen
* työskentely
* äidinkieli ja kirjallisuus
* matematiikka
* muut oppiaineet, mikä\_\_\_\_\_\_\_\_\_\_\_\_\_\_
* koulun tukitoimet
* läksyt
* kiusaaminen
* kaverit
* oppilaan vahvuudet
* muuta, mitä?\_\_\_\_\_\_\_\_\_\_\_\_\_\_\_\_\_\_\_\_\_\_\_

Opettajan allekirjoitus \_\_\_\_\_\_\_\_\_\_\_\_\_\_\_\_\_\_\_\_\_\_\_

**Arviointikeskustelussa käsiteltäviä kysymyksiä**

(valitaan tarpeen mukaan)

**1. Oppilaan itsearviointi keskustelun avaajana**

* Oppilas kertoo omasta itsearvioinnistaan

**2. Oppimistaidot, millainen oppilas on oppijana**

* Keskitytkö tunneilla oppimiseen?
* Osallistutko aktiivisesti yhteiseen työskentelyyn?
* Osaatko kertoa, mitä olet oppinut?
* Kuinka suunnittelet koulutyötäsi?
* Kuinka paljon sinulla kuluu aikaa kotitehtävien tekemiseen?
* Miten teet kotitehtäviäsi?
* Millaisten asioiden oppiminen on vaikeaa?
* Milloin kaipaisit lisää apua?
* Millä tavalla opit parhaiten?
* Ovatko koulutehtävät sinulle riittävän haasteellisia?

**3. Sosiaaliset taidot**

* Osallistutko keskusteluun luokassa?
* Kuunteletko muiden puheenvuoroja?
* Työskenteletkö mieluimmin ryhmässä vai yksin?
* Autatko mielelläsi muita?
* Noudatatko koulun sääntöjä?
* Onko sinulla koulussa kavereita?
* Millainen on asemasi luokkayhteisössä? Miten toimit ryhmän jäsenenä?
* Mitä teet välitunneilla?
* Kiusataanko sinua?

**4. Tunnetaidot/ Ajatuksia koulusta**

* Tunnetko olosi turvalliseksi koulussa?
* Mikä koulussa on mukavaa / ikävää?
* Missä olet taitava?
* Missä asioissa kaipaisit tukea tällä hetkellä?
* Miten ratkaiset kiistat muiden oppilaiden kanssa?
* Millaisella mielellä lähdet yleensä kouluun?
* Arvostetaanko sinua koulussa?

(Tätä lomaketta voi opettaja halutessaan muokata ja täyttää tarvittaessa arviointikeskustelun aikana yhdessä huoltajien ja oppilaan kanssa.)

**Oppilaan\_\_\_\_\_\_\_\_\_\_\_\_\_\_\_\_\_\_\_\_\_\_\_ tavoitteita keväälle 20\_\_\_**

Käyttäytyminen

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Miten toimitaan?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Työskentely

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Miten toimitaan?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Äidinkieli ja kirjallisuus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Miten toimitaan?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matematiikka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Miten toimitaan?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Muu, mikä? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Miten toimitaan?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jos arviointikeskustelussa laaditaan yhdessä tavoitteita, voi niiden saavuttamista seurata esim. tällaisen kaavakkeen avulla. (Muokataan tarpeen mukaan)

**Tavoitteiden seuranta**

Asetettuja tavoitteita arvioidaan \_\_\_\_\_\_\_\_\_\_\_kuun aikana

         Oppilaan ja kodin arvio Opettajan arvio

**Käyttäytyminen**

tavoite saavutettu \_\_\_\_ \_\_\_

tavoitteessa edistytty \_\_\_\_ \_\_\_

tavoitetta harjoitellaan \_\_\_\_ \_\_\_

**Työskentely**

tavoite saavutettu    \_\_\_\_\_ \_\_\_\_

tavoitteessa edistytty

tavoitetta harjoitellaan

**Äidinkieli ja kirjallisuus**

tavoite saavutettu

tavoitteessa edistytty

tavoitetta harjoitellaan

**Matematiikka**

tavoite saavutettu

tavoitteessa edistytty

tavoitetta harjoitellaan

**Muu, mikä?**\_\_\_\_\_\_\_\_\_\_\_\_\_\_\_\_

tavoite saavutettu

tavoitteessa edistytty

tavoitetta harjoitellaan

Päiväys: \_\_\_\_\_\_\_\_ / \_\_\_\_\_\_\_\_\_ 20\_\_\_\_

Allekirjoitukset: \_\_\_\_\_\_\_\_\_\_\_\_\_    \_\_\_\_\_\_\_\_\_\_\_\_\_         \_\_\_\_\_\_\_\_\_\_\_\_\_\_\_\_\_\_\_

oppilas          huoltajat            opettaja